ପରବୀନ ରହମାନ

ପରବୀନ ରହମାନ (୨୨ ଜାନୁଆରୀ ୧୯୫୭ - ୧୩ ମାର୍ଚ୍ଚ ୨୦୧୩) ଜଣେ ପାକିସ୍ଥାନୀ ସାମାଜିକ କାର୍ଯ୍ୟକର୍ତ୍ତା ଏବଂ ଓରଙ୍ଗୀ ପାଇଲଟ ପ୍ରୋଜେକ୍ଟ ରିସର୍ଚ୍ଚ ଆଣ୍ଡ ଟ୍ରେନିଂ ଇନଷ୍ଟିଚ୍ୟୁଟର ନିର୍ଦ୍ଧେଶିକା ଥିଲେ । ତାଙ୍କୁ ୧୩ ମାର୍ଚ୍ଚ ୨୦୧୩ ମସିହାରେ ହତ୍ୟା କରାଯାଇଥିଲା ।BBC News - Pakistan mourns murdered aid worker Parveen Rehman

ଜୀବନୀ 
ପରବୀନ ରହମାନ ୨୨ ଜାନୁଆରୀ ୧୯୫୭ ମସିହାରେ ଢାକାରେ ଜନ୍ମଗ୍ରହଣ କରିଥିଲେ । ସେତେବେଳେ ଢାକା ପୂର୍ବ ପାକିସ୍ଥାନରେ (ବର୍ତ୍ତମାନ ବଙ୍ଗଳାଦେଶ ନାମରେ ଜଣା) ଥିଲା । ସେ ଏକ ବିହାରୀ ପରିବାରର ହନ୍ମନେଇଥିଲେ ଓ ୧୯୭୧ ମସିହାରେ ପୂର୍ବ ପାକିସ୍ଥାନରେ ଗୃହଯୁଦ୍ଧ ପରେ କରାଚିକୁ ଚାଲିଯାଇଥିଲେ । ସେ ୧୯୮୨ ମସିହାରେ ଦାଉଦ କଲେଜ ଅଫ ଇଂଜିନିୟରିଂ ଆଣ୍ଡ ଟେକ୍ନୋଲୋଜିରେCV as Board member of Saiban, submitted to Homeless International  ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ନେଦରଲ୍ୟାଣ୍ଡସ୍ଥିତ ଇନଷ୍ଟିଚ୍ୟୁଟ ଅଫ ହାଉସିଂ ଷ୍ଟଡିଜରୁ ୧୯୮୬ ମସିହାରେ ଗୃହ ନିର୍ମାଣ ଏବଂ ସହରୀ ଯୋଜନାରେ ସ୍ନାତକୋତ୍ତର ଡିପ୍ଲୋମା ହାସଲ କରିଥିଲେ । ୧୯୮୩ ମସିହାରେ ଓରଙ୍ଗୀ ପାଇଲଟ ପ୍ରକଳ୍ପର ଯୁଗ୍ମ ନିର୍ଦ୍ଦେଶକ ହେବା ପାଇଁ ଅଖତର ହମିଦ ଖାଁଙ୍କଦ୍ୱାରା ନିଯୁକ୍ତ ହେବା ପୂର୍ବରୁ ସେ ଏକ ଘରୋଇ ସ୍ଥାପତ୍ୟ ସଂସ୍ଥାରେ ମଧ୍ୟ କାର୍ଯ୍ୟ କରିଥିଲେ ।IIED, Lessons from Karachi 2008 http://pubs.iied.org/pdfs/10560IIED.pdf ସେ ସେଠାରେ ଗୃହ ଏବଂ ପରିମଳ କାର୍ଯ୍ୟକ୍ରମ ପରିଚାଳନା କରିଥିଲେ । ୧୯୮୮ ମସିହାରେ ଓପିପି ଚାରୋଟି ସଂଗଠନରେ ବିଭକ୍ତ ହୋଇଥିଲା ଏବଂ ପରବୀନ ରହମାନ ଓପିପି-ଆରଟିଆଇ (ଓରଙ୍ଗୀ ପାଇଲଟ ପ୍ରୋଜେକ୍ଟ - ଅନୁସନ୍ଧାନ ଏବଂ ତାଲିମ ପ୍ରତିଷ୍ଠାନର) ନିର୍ଦ୍ଦେଶିକା ହୋଇଥିଲେ । ସେ ଶିକ୍ଷା, ଯୁବ ତାଲିମ, ଜଳ ଯୋଗାଣ ଏବଂ ସୁରକ୍ଷିତ ଗୃହରେ କାର୍ଯ୍ୟକ୍ରମ ମଧ୍ୟ ପରିଚାଳନା କରିଥିଲେ ।

ହତ୍ୟା ଏବଂ ତଦନ୍ତ
ମାର୍ଚ୍ଚ ୧୩, ୨୦୧୩ ମସିହାରେ ପରବୀନ ରହମାନ ଙ୍କର ମୃତ୍ୟୁ ଘଟିଥିଲା । ଚାରିଜଣ ବନ୍ଧୁକଧାରୀ ପିରାବାଦ ପୋଲିସ ଷ୍ଟେସନ ନିକଟରେ ତାଙ୍କ ଗାଡିକୁ ଗୁଳି ଚଳାଇ ପାକିସ୍ଥାନର ଗରିବ ଲୋକଙ୍କ ପାଇଁ ଜମି ଏବଂ ମୌଳିକ ସେବା ଅଧିକାର ପାଇଁ ତାଙ୍କର ୨୮ ବର୍ଷର କ୍ୟାରିଅରକୁ ସମାପ୍ତ କରିଥିଲେ । ରହମାନ କରାଚିରେ ଥିବା ଜମି ମାଫିଆ ଓ ସେମାନଙ୍କର ରାଜନୈତିକ ପୃଷ୍ଠ ପୋଷକଙ୍କୁ ସମାଲୋଚନା କରିଥିଲେ ।

ଏପ୍ରିଲ ୧୫, ୨୦୧୪ ମସିହାରେ ପାକିସ୍ଥାନର ସର୍ବୋଚ୍ଚ ନ୍ୟାୟାଳୟ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଛନ୍ତି ଯେ ରହମାନଙ୍କ ହତ୍ୟା ଘଟଣାର ଏକ ନୂତନ ତଦନ୍ତ କରିବା ପରେ ପୋଲିସ ଅଧିକାରୀମାନେ ଏହି ଘଟଣାର ତଦନ୍ତ କରିଥିଲେ । Main suspect in Perween Rahman murder arrested from Mansehra: police Dawn (newspaper), Updated 19 March 2015, Retrieved 15 February 2019

ଆଧାର

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ପାକିସ୍ଥାନ
ଶ୍ରେଣୀ:ସାମାଜିକ କାର୍ଯ୍ୟକର୍ତ୍ତା
ଶ୍ରେଣୀ:ମୃତ ବ୍ୟକ୍ତି